מרץ 2021

**קול קורא לשנת 2021 לפיתוח תשתיות ארגוניות**

**עבור ארגונים וקואליציות הנתמכים ע"י קרן גנדיר – שלב א'**

שלום רב,

הנהלת קרן גנדיר מבקשת לסייע לארגונים השותפים להתפתח ולשפר יכולות ותשתיות ארגוניות.

לפיכך, אנו מפרסמים זו השנה האחת עשרה, קול קורא לפיתוח תשתיות ארגוניות.

1. **למי מיועדת התמיכה**
ארגונים, שותפות של מספר ארגונים, קואליציות ופורומים, הנתמכים נכון למועד הגשת הבקשה על ידי קרן גנדיר, או שנתמכו על ידי הקרן בשלוש השנים האחרונות. במקרים חריגים, תשקול הקרן תמיכה בארגונים אשר כל פעילותם בתחום הצעירים והם פועלים בפריסה ארצית ורחבת היקף אך לא קבלו מענק מהקרן. במקרים אלו יש לפנות לקרן **מראש** לקבלת אישור הגשה.
2. **מהות התמיכה**

התמיכה הינהחד פעמית לתקופה של עד שנה ומיועדת לסייע לארגון ליצור או לחזק יכולות ותשתיות ארגוניות במגוון תחומים, כגון:

* הכשרות מקצועיות לצוות: פיתוח צוות, פיתוח מיומנויות ניהול - קרן גנדיר רואה חשיבות גדולה בפיתוח המשאב האנושי בארגונים תמיד ובמיוחד בתקופה זו
* שיווק – פיתוח יכולות שיווקיות של הארגון והגדלת חשיפה לקהל היעד, ייעוץ וסיוע במיתוג וחידוד מסרים, פיתוח של מערכות טכנולוגיות עבור הנגשת שירותים, שיווק ומיתוג, מימון קמפיין שיווקי או מהלכי שיווק ממוקדים
* קידום מדיניות – פיתוח מדיניות, סנגור, קידום מדיניות מול הממשלה
* פיתוח מיזמים מניבי הכנסה
* פיתוח מערכות טכנולוגיות ומערכות מידע
* מחקר ומדידה
* ניהול פיננסי
* ניהול ארגון מגוון-תרבותית

**תמיכת קרן גנדיר לא תעלה על 50% מגובה עלות הפעילות ואינה מיועדת לשכר כ"א קבוע בארגון או לתקורה.**

1. **התהליך**את הבקשות יש להגיש בהתאם לפורמט מטה. אורך הבקשה לא יעלה על שני עמודים. ארגונים או קואליציות המעוניינים יגישו בקשתם **עד לתאריך ה- 7.4.2021 בשעה 12:00** לכתובת המייל noa.h@gandyr.com.

לבקשה תצורף התחייבות בכתב של מנכ"ל העמותה או יו"ר הקואליציה להובלת המהלך במידה ויאושר המענק. במידת הצורך לאחר הגשת הבקשה הראשונית נעמוד אתכם בקשר לצורך השלמת מידע או בירורים נוספים. בקשות שיעברו לשלב ב' יגישו הצעה מפורטת על פי פורמט שישלח בהמשך.

**פורמט להגשת הבקשה הראשונית (עד 2 עמודים בלבד לא כולל טבלת תקציב והתחייבות מנכ"ל)**:

* תיאור **קצר** של הארגון ומטרותיו – תיאור ממוקד של הארגון, השותפות או הקואליציה
* התשתית המבוקשת – שם התשתית ותאור קצר (עד שורה)
* מצב קיים – תיאור סטאטוס התשתית הרלוונטית בארגון
* צורך ומטרות – מיקוד הצורך הארגוני עליו התוכנית מבקשת לתת מענה והגדרת מטרת הפעילות, כולל יעדים כמותיים
* עיקרי תכנית הפעולה – תיאור הקווים המנחים של תכנית ההתערבות בגינה מוגשת הבקשה ופירוט הרציונל של התוכנית והאופן שבו היא מתעתדת לחזק את תשתיות הארגון. יש להתייחס בנוסף לתהליכי הטמעת התשתית בארגון
* תקציב – יש לפרט את תקציב ההוצאות וההכנסות של הפעילות כולל את גובה הבקשה מהקרן ואת השתתפות הארגון וגורמים אחרים ומידת הסבירות לקבלתם. ניתן להגיש כקובץ או טבלה נפרדת
* התחייבות בכתב של מנכ"ל העמותה או יו"ר הקואליציה – מצורף פורמט
1. **תהליך הבחירה**:

**קריטריונים לבחינה**

* פיתוח התשתיות הינו עבור תחום הצעירים בארגון בלבד
* תינתן עדיפות לבקשות שיציגו קשר ברור בין הפעילות המוצעת לבין שיפור התנהלות הארגון
* תינתן עדיפות לבקשות שיציגו יעדים מדידים ומערך מדידה מוגדר לבחינת אפקטיביות הפעולות שנעשו
* תינתן עדיפות לבקשות, התואמות לשלב הנוכחי בחיי הארגון, ואשר הוכחה נחיצותן לארגון/קואליציה
* כאמור, קרן גנדיר רואה חשיבות גדולה בפיתוח המשאב האנושי בארגונים תמיד ובמיוחד בתקופה זו

**דגשים נוספים**

* ארגון חברתי - מחויבות מנכ"ל העמותה ואחריותו/ה להובלת התכנית היא תנאי הכרחי לאישור המענק
* שותפות או קואליציה – מחויבות כלל השותפים והיו"ר ואחריותם להובלת התוכנית הינה תנאי הכרחי לאישור המענק
* לחלק מן הבקשות שיעברו לשלב הבא תינתן אפשרות לקבל ייעוץ של איש מקצוע מתחום רלוונטי על מנת לסייע בידם בתהליך מיקוד הצורך וגיבוש מודל הפעולה המיטבי לקראת הגשת הבקשה המפורטת
* כאמור, תמיכת קרן גנדיר לא תעלה על 50% מגובה עלות הפעילות ואינה מיועדת לשכר כ"א קבוע או תקורה בארגון. הארגון יוכל להכליל הוצאות אלו כל עוד אינן נכללות במצ'ינג לסכום המבוקש מהקרן
* הקרן לא תממן עבודה שהתבצעה טרם אישור המענק
* הקרן לא תממן רכישת ציוד

 בהצלחה,

ד"ר נעמה מירן, אפרת בנימין ונועה הונדרט

תאריך: \_\_\_\_\_\_\_\_\_\_\_\_

הנדון: התחייבות מנכ"ל/ית לביצוע הפרויקט המוצע

אני \_\_\_\_\_\_\_\_\_\_\_\_\_\_\_\_ החתום/מה מטה, מנכ"ל/ית \_\_\_\_\_\_\_\_\_\_\_\_\_\_\_\_, מחויב/ת להובלת תהליך פיתוח התשתיות הארגוניות בארגון בהתאם לבקשת התמיכה המצורפת, במידה ויאושר המענק המבוקש.

אני מאשר/ת בזאת כי:

1. הארגון מתחייב לממן לפחות 50% מגובה עלות הפעילות לפי התקציב המוצע
2. תמיכת קרן גנדיר לא תשמש למימון שכר כ"א קבוע בארגון

בברכה,

\_\_\_\_\_\_\_\_\_\_\_\_\_\_\_